cyanic-selkie/wikianc huggingface dataset:
Պայտիմ Կասամի
Ֆուլհեմ
2013 թվականի հունվարի 1-ին Քասամին գրեթե միացավ Պեսկարային վարձավճարով, սակայն քայլը չկարողացավ ժամանակին հաստատվել՝ վատ ինտերնետային կապի պատճառով ։ Կասամիին միացավ «Լուժեռնին» վարձավճարով մինչև 2012–2013 մրցաշրջանի ավարտը՝ 2013 թվականի փետրվարի 15-ին ։ Նա իր դեբյուտը կատարեց 4:0 հաշվով հաղթանակի ժամանակ ընդդեմ «Սենթ Գալենի», որը տեղի ունեցավ 2013 թվականի փետրվարի 24-ին։ Նա իր առաջին գոլը խփեց «Լուժեռնի» համար՝ «Սերվետեի» դեմ արտագնա 4:3 հաշվով տարած հաղթանակի ժամանակ, որը տեղի ունեցավ 2012-2013 մրցաշրջանի եզրափակիչ խաղում։ 2013 թվականի Լուժեռնի հետ իր վարձավճարային պայմանագրի ավարտից հետո, մենեջեր Մարտին Յոլը պարզեց, որ Կասամին է տվել իր աշխատավարձի հիսուն տոկոսը, որպեսզի մնա ակումբում ։ Նա խփեց Ֆուլհեմի Պրեմիեր լիգայի 2013–2014 մրցաշրջանի առաջին գոլը «Սանդերլենդի» դեմ խաղում 1:0 հաշվով տարած հաղթանակի ժամանակ։ Այնուհետև Կասամին խփեց մրցաշրջանի իր երկրորդ գոլը հոկտեմբերի 21-ին «Կրիստալ Պալաս»-ի դեմ խաղում, եզրից կատարած հարվածով, այն խաղում, որը, ի վերջո, ավարտվեց 4։1 հաշվով՝ «Ֆուլհեմի» արտագնա հաղթանակով  Այս գոլն առաջադրվել էր FIFA Puskás մրցանակին ՝ տարվա լավագույն գոլի համար, միակ գոլն էր, որն առաջադրվել է Պրեմիեր Լիգայից :3-րդը եղավ 2013 թվականի դեկտեմբերի 26-ին «Նորվիչում»՝ 2։1 հաշվով տարած հաղթանակի ժամանակ՝ տուգանաային հարվածից։
Օլիմպիակոս
2014 թվականի հուլիսի 9-ին հայտարարվեց, որ Կասամին ստորագրել է «Օլիմպիակոսի» հետ՝ 5 միլիոն եվրո վարձավճարով պայամանագիր ։ 2014 թվականի օգոստոսի 23-ին նա բացեց իր առաջին գոլը իր պաշտոնական դեբյուտում որպես «Օլիմպիակոսի» խաղացող «Նիկի Վոլոուի» դեմ 3։1 տնային հաղթանակի ժամանակ : Նա կրկին գոլ խփեց 2014 թվականի օգոստոսի 30-ին՝ «Պանետոլիկոսի» դեմ արտագնա խաղում՝ 1:1 հաշվով խաղի ժամանակ ։ 2014 թվականի հոկտեմբերի 22-ին «Օլիմպիակոսը» կատարեց Չեմպիոնների Լիգայի անակնկալներից մեկը, երբ Պիրեյիուսում 1:0 հաշվով հաղթեց «Յուվենթուսին» ՝ առաջին խաղակեսից գոլը խփեց Պայթիմ Կասամին ։ Կասամիի գոլը 36-րդ րոպեին եկավ տանտերերի մշտական ​​ճնշումից հետո, ու արժանիորեն գրանցեցին խմբում իրենց երկրորդ հաղթանակը։ «Ես հիանալի եմ զգում հաղթանակի համար և մենք քրտնաջան աշխատեցինք երեք միավորի համար։ Սա մեզ վստահություն է հաղորդում խմբում մնացած հանդիպումների համար », - ասաց Կասամին ։ 2015 թվականի փետրվարի 22-ին «Պանատինայկոսի» դեմ դերբիից հետո Կասամին ստացավ իր կյանքի ամենալուրջ վնասվածքներից  մեկը։ «Դա տրավմատիկ փորձ էր, հուսով եմ, որ դա ոչ մեկի հետ չի պատահի», - ասաց 22-ամյա շվեյցարացին։ «Ես չէի կարողանում քնել օրերով։ Նրանք ասացին ինձ, որ նման բաներ պատահում են դերբիում, բայց մոռանում են, որ ես ընդամենը 22 տարեկան եմ։ Բարեբախտաբար ես ունեի իմ ընտանիքի և իմ գործակալի աջակցությունը։ Մինո Ռայոլան եկավ Աթենք` օգնելու ինձ վերականգնվել »  ։ Հունաստանի ֆուտբոլի ֆեդերացիայի կարգապահական հանձնաժողովը տուգանեց Պերեյրային 9000 եվրո, իսկ Կասամիին հանձնարարվեց վճարել 7000 եվրո՝ ամբոխի մեջ առաջացնող ժեստերը կատարելու համար, ինչը հրահրում էր դժբախտությունը ։
2014–2015 մրցաշրջանի հաջող ավարտից հետո, որն ավարտվեց կրկնակի նվաճմամբ, Իտալիայում մի քանի աղբյուրներ պնդում են, որ Կասամին, ամենայն հավանականությամբ, տեղափոխվել է Սերիա Ա-ի որևէ ակումբ, և կարծում են, որ «Ֆիորենտինան» կամ «Ինտերը» առավել հնարավոր թիմերն էին :] Չնայած «Ֆիորենտինայի», «Բայեր Լևերկուզենի» և վերջերս «Ռոմայի» լուրջ հետաքրքրությունների, Կասամին չի տեղափոխվում որևէ ակումբ տրանսֆերային պատուհանի  սահմանված ժամկետում ։ Նա իր առաջին գոլը խփեց 2015-2016 մրցաշրջանում ՝ 5։1 հաշվով հաղթանակ տոնելով ՊԱՍ Գիաննինաի դեմ խաղում։
2015 թվականի հոկտեմբերի 2-ին ԶԼՄ-ներից մեկը հայտնեց, որ «Օլիմպիակոսի» նախկին մենեջեր Վիտոր Պերեյրան և կիսապաշտպան Կասամին հետապնդվել են Հունաստանի գավաթի խաղարկության կիսաեզրափակչի ժամանակ դրվագներ հրահրելու համար ԱԷԿ-ի Աթենքի դեմ խաղում։ Հենց դատախազի տեղակալ Ջիորջոս Լայնիսը հետապնդում էր Պայիմ Կասամիին և Վիտոր Պերեյրային։ Միևնույն ժամանակ, Ֆուտբոլային փորձագետ, նախկին մարզական դատախազ Կոնստանտինոս Սիմիտցգուլուն սկսել էր նախնական քննությունը `վկաներ կանչելով, որպեսզի իր գործը համադրվի մեղադրանքի հետ։ Երկու տղամարդիկ մոտ էին, որ բախվեին քրեական պատասխանատվության և նույնիսկ դատաքննության սկսվեց ։ 2017 թվականի հունիսի 9-ին Պայտիմ Կասամիին դատապարտվեց 8 ամսվա ազատազրկման (պայմանական վաղաժամկետ) վատ պահվածքի համար։ Շվեյցարա-ալբանական արմատներով կենտրոնական կիսապաշտպանը պատժվեց Հունական Արդարադատության Նախարարության կողմից ԱԷԿ-ի կողմնակիցներին միտումնաբար հրահրելու համար, Աթենքի Օլիմպիական մարզադաշտում երկու թիմերի միջև 2014-2015 թվականների հունական գավաթի խաղարկության եզրափակիչի ավարտից հետո (0։1)։ Դատավարությունը սկսվել է այն բանից  հետո,երբ տանտերերի երկրպագու Քրիստոս Գարիֆալուի կողմից հայց է ներկայացվել դատարան ։
Նոթինգհեմ ֆորեստի
2016 թվականի օգոստոսի 3-ին Կասամին դարձավ Նոթինգհեմ Ֆորեստի ամառային յոթերորդ ձեռքբերումը, երբ նա միացավ կարմիրներին Օլիմպիակոսից տասներկուամսյա վարձավճարով ։ 2016 թվականի օգոստոսի 27-ին, նա իր առաջին գոլը խփեց ակումբի համար 3։1 հաշվով տնային հաղթանակի ժամանակ ընդդեմ Լիդս Յունայթեդի ։ Ըստ անգլիական աղբյուրների, Նոթինգհեմ Ֆորեստում վարձավճարով հանդես եկող Պայտիմ Կասամին ցանկություն է հայտնել վերադառնալ Օլիմպիակոս հունվարին տրանսֆերային պատուհանի ընթացքում։ Շվեյցարացի կիսապաշտպանը մրցաշրջանի մեկնարկի օրվանից վարձավճարով է խաղում «Նոթինգհեմ Ֆորեստում», բայց նա գոհ չէր այդ թիմի  կազմում հանդես գալուց։ Նախկինում «Ֆուլհեմի» աստղը չի հասցրել հասնել այն բարձունքները, որոնք սպասում էին նրանից, երբ Նոթինգհեմ բերվեց ֆրանսիացի մենեջեր Ֆիլիպ Մոնտանիերի կողմից, որը այն ժամանակ ազատվել էր աշխատանքից ։ 2017 թվականիի փետրվարի 14-ին, Կասամիի կիսաեզրափակիչը նախապատվությունը տվեց Ֆորեստին՝ «Ֆուլհեմ»-ի դեմ խաղում 3։2 հաշվով կրած պարտության ժամանակ։ 2017 թվականիի մայիսի 5-ին Նոթինգհեմ Ֆորեստը հայտարարեց, որ Կասամին վերադարձել է «Օլիմպիակոս»։
Սիոն
2017 թվականի օգոստոսի 31-ին Կասամին չբացահայտված վարձավճարով երեք տարվա պայմանագիր կնքեց շվեյցարական Սիոն ակումբի հետ ։ 2018-2019 մրցաշրջանում Կասամին «Սիոնի» կազմում անցկացրած 20 հանդիպումներում խփել է 8 գոլ և կատարել 3 գոլային փոխանցում, և արդյունքում դարձել է «Քրիսթալ Պալասի» և թուրքական հսկա՝ «Ֆեներբահչեի», ինչպես նաև շվեյցարական «Բազել» ակումբի թիմի տրանսֆերային հետաքրքրության առարկա։ Որոնք լրջորեն հետաքրքրված էին բազմակողմանի կիսապաշտպանի ծառայություններով
Միջազգային կարիերա
Կասամին ընդգրկված էր Շվեյցարիայի մինչև 17 տարեկանների հավաքականի կազմում, որը նվաճեց 2009 թվականի Աշխարհի գավաթը։ Բելինզոնայում, նա վաստակեց Շվեյցարիայի Մ21 տարեկանների հավաքականի կազմում տեղ գտնելու իրավունք ՝ թիմակիցներ Ալեսանդրո Սիարոկչիի և Ֆրենկ Ֆելցշերի հետ միասին, և իր առաջին դեբյուտը կատարեց 2010 թվականի մայիսի 30-ին անցկացվող Վրաստանի Մ21 տարեկանների հավաքականի դեմ խաղում  ։ 2012 թվականի ամառային Օլիմպիական խաղերի տղամարդկանց ֆուտբոլային մրցաշարում Կասամին ընտրվեց Շվեյցարիան ներկայացնելու համար, որպես Շվեյցարիայի մինչև 23 տարեկանների հավաքականում։ Նա մրցաշարի բոլոր երեք խաղերում խաղում էր ավելի քան 90 րոպե, բայց թիմը նոկաուտի ենթարկվեց ՝ ավարտելով իրենց խմբի չորրորդ հորիզոնականով։ Նա իր առաջին դեբյուտը կատարեց Շվեյցարիայի ազգային թիմի համար `1:0 հաշվով 2013 թվականի հոկտեմբերի 15-ին Սլովենիայի հավաքականի դեմ խաղում և իր առաջին գոլը խփեց 2013 թվականի նոյեմբերի 15-ին՝ Հարավային Կորեայի դեմ ընկերական 2։1 հաշվով կրած պարտության ժամանակ։ Նա խփեց իր առաջին մրցակցային գոլը Սան Մարինոյի դեմ խաղում, երբ Շվեյցարիան հաղթեց 5։0 հաշվով։
Միջազգային
Շվեյցարիա
Արտաքին հղումներ
Կատեգորիա:Օլիմպիակոս Պիրեյոսի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Պրեմիեր Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ
Ղուլ Արզունի
Ղուլ Արզունի (մոտ 1650 թվական, հավանաբար՝ Նոր Ջուղա - 1750 թվական), հայ աշուղ, Ղուլ Էգազի ժամանակակիցը և հետևորդը։ Սովորել է Նոր Ջուղայում։ Երկար ժամանակ ապրել է Կալկաթայում։ Ղուլ Արզունիի մասին տեղեկություններ և նրա հատուկենտ երգերը հրապարակվել են սկսած 1823 թվականից։ Գրականագետ-արվեսաաբան Ա․ Երեմյանը «Պարսկահայ աշուղներ» (1930 թվական) գրքում զետեղել է նրա ութ երգը, Գ․ Թարվերդյանը «Հայ աշուղներ» (1937 թվական) ժողովածուում՝ բանավոր պահպանված մինչ այդ անտիպ մեկ երգը։ Գրականագետ Հ․ Սահակյանը «Հայ աշուղներ» (1961 թվական) գրքում ամփոփել է աշուղի մասին տեղեկություններն ու մատենագրությունը և վերահրատարակել նրա հայտնի 9 երգից 7-ը։ Ղուլ Արզունիի երգերի մեղեդիները մեզ չեն հասել։
Մարիսա Պետրորո
Մարիսա Պետրորո (Marisa Petroro, ), ամերիկացի դերասանուհի և ֆոտոմոդել։
Կենսագրություն և կարիերա
Մարիսան ծնվել է Նյու Ջերսի նահանգի Էլիզաբեթ քաղաքում։ Երբ 4 տարեկան էր, առաջին անգամ սկսել է ելույթներ ունենալ գեղեցկության մրցույթներում։ Ութ տարեկանում Նյու Ջերսիի բնակչուհին մեկնել է Նյու Յորք՝ HB ստուդիայում սովորելու համար։
19 տարեկանում Պետրորոյին ախտորոշել են ռաբդոմիոսարկոմա՝ մանկական ուռուցքաբանության հազվագյուտ ձև, որը նա կարողացել է հաղթահարել ։
1997 թվականին Պետրոուրոն ողջ երկրում ճանապարհորդելով եկել է Հոլիվուդ՝ դերասանական կարիերան շարունակելու համար։ Մարիսան հյուրի դեր է ունեցել «Հուսահատ տնտեսուհիները» և «Դեքսթեր» հեռուստասերիալներում։
2006 թվականին ընդգրկվել է People ամսագրի 100 ամենագեղեցիկ մարդկանց ցանկում։
Ծանոթագրություններ
Կատեգորիա:Փետրվարի 11 ծնունդներ Կատեգորիա:1972 ծնունդներ Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:20-րդ դարի դերասանուհիներ Կատեգորիա:21-րդ դարի դերասանուհիներ Կատեգորիա:Ամերիկացի մոդելներ
Պսարիշա
Պսարիշա (Псарыша), գետ Ռուսաստանում, հոսում է Կաբարդինո-Բալկարիայի հանրապետությունում և Ստավրոպոլի երկրամասում։ Գետաբերանը տեղակայված է Շակոյ գետի ձախ ափին 7,6 կմ հեռավորության վրա։ Գետի երկարությունը 25 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Մալկա գետի ակունքն է, գետի ենթաավազանը բացակայում է։ Գետի գետային ավազանը Կասպից ծովից մինչև Տերեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ուայթհորս
Ուայթհորս (Whitehorse — «սպիտակ ձի»), Կանադայի Յուկոն տարածքի մայրաքաղաքն ու ամենամեծ բնակավայրը։ Քաղաքի բնակչության թիվը 23 276 է (2011 թվական), ինչը կազմում է ամբողջ տարածքի բնակչության մոտ երկու երրորդը։
Պատմություն
Ոսկի որոնողները, որոնք ուսումնասիրել են տեղանքը՝ ոսկի գտնելու համար, քաղաքի մոտակայքում գտել են պղնձի հանքավայրեր, որոնք այժմ էլ մշակվում են։ 1942 թվականին՝ Խաղաղօվկիանոսյան պատերազմի ժամանակ, ԱՄՆ-ի զինված ուժերի կողմից կառուցվել է Ուայթհորսով անցնող Ալյասկինյան մայրուղին՝ Ալյասկայի մատակարարումը Ճապոնիայի սպառնալիքից պաշտպանելու համար։ 1950 թվականին հաստատվել է քաղաքի կանոնադրությունը։ 1953 թվականի օգոստոսի 1-ին Յուկոնի մայրաքաղաքը Դոուսոնից տեղափոխվել է Ուայթհորս։
Աշխարհագրություն և կլիմա
Ուայթհորսը գտնվում է Յուկոնի տարածքի հարավային մասում՝ Յուկոն գետի և Ալյասկայի մայրուղու խաչմերուկում։ Քաղաքի տարբեր մասերում ծովի մակարդակից բարձրությունը խիստ տարբերվում է` 670 մետրից (գետի մակարդակից) մինչև 1702 մետր (քաղաքում գտնվող լեռների գագաթները)։ Ժամանակին քաղաքի անունը տվող Յուկոնի սահանքները, այժմ հեղեղված են հիդրոէլեկտրակայանների ջրամբարով։
Քաղաքը գտնվում է մերձարկտիկական կլիմայական գոտում, սակայն Կորդիլերներից եկող «անձրևային ստվերը» կլիման դարձնում է չոր և բավականին բարենպաստ։
Օրոջալար
Օրոջալար (ოროჯოლარი) - հայաբնակ գյուղ Վրացական ԽՍՀ Բոգդանովկայի շրջանում, Փարվանա գետի ձախ ափին, շրջկենտրոնից 5 կմ հյուսիս արևելք։ Կոլտնտեսությունն զբաղվում է կարտոֆիլի, կերային և հացահատիկային կուլտուրաների, արմատապտղի մշակությամբ, անասնապահությամբ։ Ունի հայկական միջնակարգ դպրոց, գրադարան, ակումբ, բուժկայան, մանկապարտեզ։ Գյուղում կա եկեղեցի (վերակառուցված՝ 1898 թվականին)։ Բնակիչների նախնիները եկել են Էրզրումի նահանգից 1830 թվականին։Գյուղի կազմում կա ևս մեկ փոքրիկ գյուղ` Պատկանա անունով։
Ուայթհորս
Տնտեսություն
Ուայթհորսն իր ծնունդով պարտական է ոսկու տենդին։ Այնուհետև քաղաքի տնտեսական աճին նպաստել է նրա մերձակայքում գտնվող պղնձի հանքավայրերի մշակումը։ Այսօր այդ ռեսուրսները գործնականում սպառվել են, և քաղաքացիների մեծ մասն աշխատում է պետական ապարատում (դաշնային, տարածքային և քաղաքային մակարդակներում)։ Հետագայում քաղաքի տնտեսական զարգացումը կապվում է ծառայությունների ոլորտի, զբոսաշրջության, առևտրի և տրանսպորտային ծառայությունների (Ալյասկայի մայրուղու) զարգացման հետ։ Ուայթհորսը ասբեստի և բազմամետաղական հանքաքարերի մատակարարման կենտրոն է, որոնց հանքավայրերը գտնվում են նրանից հյուսիս և արևմուտք ընկած տարածքում։ Քաղաքից ոչ հեռու կանադական բանակի մարզական կենտրոնն է։
Օրոջալար
Ծանոթագրություններ
Կատեգորիա:Նինոծմինդայի շրջանի բնակավայրեր
Ուայթհորս
Տրանսպորտ
Քաղաքը սպասարկվում է Էրիկ Նիսլենի անվան միջազգային օդանավակայանի կողմից՝ (IATA: YXY, ICAOICAO: CYXY) տարեկան 230 հազար մարդ ուղևորաշրջանառությամբ (2009 թվական)։ Կանոնավոր չվերթներ կան դեպի Վանկուվեր, Էդմոնտոն և Կալգարի, սեզոնային թռիչքներ՝ դեպի Մայնի Ֆրանկֆուրտ, իսկ տեղական չվերթներ՝ դեպի Կանադայի հյուսիս և Ալյասկա։ Ուայթհորսով անցնող մայրուղին Ալյասկան կապում է Կանադայի և ԱՄՆ-ի ճանապարհային ցանցի հետ։ Մայրուղին հատում է Յուկոնը Ռոբերտ Քեմփբելի կամրջի վրայով :
1900-1982 թվականներին քաղաքը WP&YR երկաթուղով կապվում էր Ալյասկայի Սկեգուեյ նավահանգստի հետ, բայց հանքավայրերի ոչնչացումից հետո այն լքվել է։ Ներկայումս քննարկվում է ճանապարհի վերականգնման և զբոսաշրջային գնացքները շարժման մեջ դնելու հարցը։ Հասարակական տրանսպորտը ներկայացված է 6 ավտոբուսային երթուղով, որոնք գործում են  ընկերության ղեկավարության տակ (երկուշաբթի-շաբաթ)։
Ծանոթագրություններ
Կատեգորիա:Կանադայի քաղաքներ Կատեգորիա:1898 թվականին հիմնադրված բնակավայրեր Կատեգորիա:Բնակավայրեր այբբենական կարգով
Սուրբ Կատարինե եկեղեցի (Զագրեբ)
Սուրբ Կատարինե եկեղեցի Զագրեբում (Crkva sv. Katarine u Zagrebu), կաթոլիկ եկեղեցի, Զագրեբի արքեպիսկոպոսության եկեղեցի Խորվաթիայի մայրաքաղաք Զագրեբում։ Բարոկկոյի դարաշրջանի ճարտարպետական հուշարձան է, Զագրեբի ամենագեղեցիկ եկեղեցիներից մեկը։ Եկեղիցին օծվել է ի պատիվ սուրբ Կատերինայի։
Եկեղեցին գտնվում է քաղաքի կենտրոնում՝ Վերին քաղաքում՝ Սուրբ Կատարինեի հրապարակում (Katarinin trg):
Պատմություն և նկարագրություն
Ներկայիս եկեղեցու տեղում դեռևս 15-րդ դարից սկզբում եղել է դոմինիկյան եկեղեցի, որը հետագայում թուրքական նվաճումներից հետո կիրառվել է որպես զինապահեստ ։
Ճիզվիտների՝ Զագրեբում հայտնվելու հետ (17-րդ դարի առաջին կես) եկեղեցին տրվել է նրանց կառավարմանը։ Քանի որ հին եկեղեցին չափերով փոքր էր և խիստ վնասված, ճիզվիտները 1620-1632 թվականներին իրականացրել են նոր եկեղեցու շինարարություն։ Եկեղեցու հարևանությամբ կառուցվել է նաև մենաստան (ներկայումս՝ Կլովիչևի պատկերասրահ)։ Սուրբ Կատարինեի եկեղեցին երկու անգամ հրդեհվել է՝ 1645 և 1674 թվականներին։ Վերջին հրդեհից ամբողջովին վերածվել է մոխրի։ Եկեղեցու վերականգնմանն օգնել են խորվաթ վելմոժները, որոնք իրենց հերթին, ըստ ընդունված ավանդույթի, իրավունք են ստացել եկեղեցու պատերում տեղադրելու տոհմական զինանշաններ և հետագայում թաղվելու եկեղեցու տարածքում։
Ճիզվիտների գործունեության արգելքից հետո (1733) Զագրեբի Սուրբ Կատարինեի եկեղեցին 1783 թվականին հանձնվել է սուրբ Մարկոսի միաբանությանը, իսկ 1874 թվականից դարձել է տաճարային եկեղեցի։
19-20-րդ դարերում եկեղեցին բազմիցս վերանորոգվել ու վերափոխվել է։
Սուրբ Կատերինայի եկեղեցին համարվում է Զագրեբի ամենագեղեցիկ եկեղեցիներից մեկը։ Այն միանավ պաշտամունքային կառույց է՝ կողմնային վեց մատուռներով ու աբսիդով։ Կապելլաներում տեղակայված են փայտե հինգ խորաններ՝ բարոկկո ոճով (17-րդ դար) և մեկ մարմարե խորան, որը թվագրվում է 1729 թվականին։
Տաճարի ինտերիերը բարոկկոյի դարաշրջանի արվեստի կարևոր մի շարք գծերով է ներկայանում։ Դրանցից են Բերնարդո Բոբիչի խորանային նկարները, Անտոնիո Կվադրիոյի (Antonio Quadrio) ստեղծագործությունները, որոնք թվագրվում են 1720 թվականին։ Նավի կամարները պատկերում են սուրբ Կատարինեի կյանքի դրվագներ, որոնց հեղինակը Ջուլիո Կվալյան (Giulio Quaglia) է։ Աչքի է ընկնում եկեղեցու՝ սուրբ Իգնատիոսի խորանը, որի հեղինակը Ֆրանչեսկո Ռոբան է (Francesco Robba): Գլխավոր խորանի հետնամասում ֆրեսկո է, որը ստեղծվել է 1762 թվականին և կոչվում է «Սուրբ Կատարինեն ալեքսանդրացի փիլիսոփաների ու գրողների հետ»։ Ֆրեսկոյի հեղինակը Քրիստոֆ Անդրեյ Ելովշեկն է (Kristof Andrej Jelovšek) :
Գրականություն
Կատեգորիա:Կրոնական կառույցներ այբբենական կարգով Կատեգորիա:Խորվաթիայի եկեղեցիներ Կատեգորիա:Զագրեբ
Խանասիրի շրջան
Վարչական կենտրոնն է Խանասիրի քաղաքը։ 2004 թվականի մարդահամարի տվյալներով շրջանը ունի 17,618 բնակչություն ։ Տարածքը կազմում է 1,603.98 կմ2։
Ծանոթագրություններ
Կատեգորիա:Սիրիայի շրջաններ Կատեգորիա:Ալ-Սաֆիրայի գավառ
Հրազդան Թոքմաջյան
Կենսագրություն
Ծնվել է 1961 թվականի հունվարի 18-ին, Գյումրիում։ 1980 և 1985 թվականներին ավարտել է համապատասխանաբար Երևանի Փ. Թերլեմեզյանի անվան գեղարվեստական ուսումնարանը և Խ. Աբովյանի անվան մանկավարժական գեղանկարչության բաժնի ինստիտուտը ։ 1990-ական թվականներին տեղափոխվել է Հալեպ (Սիրիա)։
Ստեղծագործական կյանք
1988-1990 թվականներին աշխատել է Գյումրու «Առասպել» դպրաթատրոնում` որպես գլխավոր նկարիչ։
Հալեպ տեղափոխվելուց հետո, 1993 թվականին աշխատանքի է անցել Սարյան ակադեմիայում` որպես գեղանկարիչ և բեմանկարիչ։ Իսկ արդեն 1995 թվականին Հալեպում Հրազդան Թոքմաջյանը «Պետրոս Ադամյան» թատերախմի համար ձևավորել է բեմադրություններ, նաև` բեմադրությունների ծրագրեր և ազդագրեր։
Հրազդան Թոքմաջյանը Մարաշի ասեղնագործության արվեստը երկար ուսումնասիրելուց հետո հրատարակության է պատրաստել «Մարաշի ասեղնագործությունը» պատկերազարդ ուսումնասիրությունը, որի շնորհանդեսը տեղի է ունեցել 2010 թվականին, Հայաստանի Ազգային ակադեմիայում, իսկ ցուցանմուշները ցուցադրվել են Երևանի պատմության թանգարանում։
Արտաքին հղումներ
Կատեգորիա:Հայ գեղանկարիչներ Կատեգորիա:Հայ բեմանկարիչներ Կատեգորիա:Հայ արվեստաբաններ
Վահե Քաչա
Վահե Քաչա (Vahé Katcha, Վահե Խաչատրյան, ), արևմտահայ գրող, ստեղծագործել է հիմնականում ֆրանսերեն։
Կենսագրություն
Սկզբնական կրթությունն ստացել է Բեյրութում։ 1945 թվականին մեկնել է Փարիզ, երեք տարի հետևել կինոռեժիսուրայի դասընթացներին։ Եղել է «Սուար դը Բեյրութ» («Soir de Beyrouth») թերթի թղթակիցը Փարիզում։ 1953 թվականին տպագրվել է նրա առաջին վեպը՝ «Կիրակի օրվանից մնացած ծխուկներ»։ Հեղինակին մեծ հաջողություն է բերել «Ակն ընդ ական» (1955, հայերեն հրատարակվել է 1956 թվականին, Ռիվարոլ մրցանակ, 1957) վեպը։ Վահե Քաչայի վեպերի ու վիպակների մեծ մասին բնորոշ է տիրող իրականության արատների քննադատությունը, պատերազմի դատապարտումը։ Քաչայի ստեղծագործության մեջ նկատելի է էքզիստենցիալիզմի փիլիսոփայության որոշակի ազդեցությունը։ Քաչայի ստեղծագործության գլուխգործոցը «Մի դաշույն այս պարտեզի մեջ» (1981) վեպն է, էպիկական լայն շնչի ծավալուն մի ստեղծագործություն, որը ներկայացնում է Արևմտյան Հայաստանի իրականությունը, պոլսահայության կյանքը՝ համիդյան արհավիրքներից մինչև Մեծ եղեռնը։
Քաչան գրական գործունեությանը զուգահեռ համագործակցում է ֆրանսիական կինեմատոգրաֆիստների հետ, շարունակում է լրագրությունը։ 1962 թվականին «Խղճահարություն չկա կույրերի հանդեպ» և «Քաղցկեղավորները» ռեպորտաժների համար ստացել է մամուլի Պելման մրցանակ։ Նրա «Ակն ընդ ական», «Արարչի ութերորդ օրը», «Գալիա», «Ուզածիդ չափ», «Հրեայի մահը», «Մի մարդ ընկավ փողոցում», «Գիշատիչների խնջույքը», «Լողի ուսուցիչը» վեպերն ու վիպակներն էկրանացվել են։ Քաչայի ստեղծագործությունները թարգմանվել են աշխարհի շատ լեզուներով։
Կուրսան ան Օթ
Բնակչությունը 2011 թվականի դրությամբ կազմում է 101 մարդ, բնակչության խտությունը` 10.90 մարդ/կմ²։ Բնակավայրը զբաղեցնում է 9.27 կմ² տարածք։
Աշխարհագրություն
Գտնվում է Փարիզ քաղաքից 140 կմ հարավ-արևելք, Շալոն ան Շամպայն քաղաքից` 110 կմ հարավ, Տրուա քաղաքից` 31 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 70 աշխատունակ (15-64 տարեկան) բնակիչ, որոնցից ակտիվ էին 50-ը, իսկ ոչ ակտիվները` 20։ Ակտիվության ցուցանիշը կազմում է 71,4 %։ 50 աշխատունակ մարդկանցից աշխատել է 45 անձ (21 տղամարդ և 24 կին)։ Գործազուրկ են եղել 5 անձ (3 տղամարդ և 2 կին)։ 20 անաշխատունակներից 5-ը եղել են աշակերտներ կամ ուսանողներ, 14-ը` թոշակառուներ, իսկ 1-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Կալենց թանգարան
Կալենց թանգարան, բացվել է 2010 թվականի ապրիլի 27-ին՝ Հարություն Կալենցի 100 և Արմինե Կալենցի 90-ամյակի կապակցությամբ։
Պատմություն
«Կալենց» թանգարանը կառուցվել է Արմինե և Հարություն Կալենցների տուն-արվեստանոցի հիման վրա, թանգարանի կառուցման նախագիծը կյանքի է կոչվել Արմինե և Հարություն Կալենցների որդու՝ Սարո Կալենցի ջանքերով։ Դեռ 1968 թվականին Խորհրդային Հայաստանի կառավարությունը որոշում էր ընդունել Հարություն Կալենցի թանգարանի կառուցման վերաբերյալ, ինչը խորհրդային տարիներին այդպես էլ իրականություն չդարձավ։
Հարություն Կալենցի մահվանից հետո ընտանիքը ձեռնամուխ եղավ թանգարանի ստեղծմանը։ Շինարարական աշխատանքները սկսվել են 2002 թվականին և ավարտվել 2010 թվականին։
Ցուցադրություն
Թանգարանն ունի երկու հարկ. մեկում ներկայացված է Հարություն Կալենցի, մյուսում՝ Արմինե Կալենցի արվեստը։ Թանգարանում պահվում են Հարություն և Արմինե Կալենցների 1000-ից ավելի աշխատանքներ, գրաֆիկական գործեր, ինչպես նաև արխիվային նյութեր, որոնցից ցուցասրահներում ներկայացված են շուրջ 300-ը։
Միջոցառումներ
«Կալենց» թանգարանի ծրագրերում ընդգրկված են ժամանակակից արվեստի ցուցադրություններ, ուսուցողական և գիտական ուսումնասիրությունների ծրագրեր, արվեստի արդի խնդիրներին վերաբերող քննարկումներ, կինոդիտումներ, հրատարակչական նյութերի պատրաստում և տարածում ։
Հասցե
Թանգարանը գտնվում է Երևանի Արաբկիր համայնքում՝ Հարություն Կալենցի 18 հասցեում։
Արտաքին հղումներ
Կատեգորիա:Երևանի թանգարաններ Կատեգորիա:2010 հիմնադրված թանգարաններ
Բենթոն (Ալաբամա)
Բենթոն Ամերիկայի Միացյալ Նահանգների Լաունդես շրջանի Ալաբամա նահանգի քաղաքներից։ Նրա բնակչությունը 49 է, 2010 թվականի տվյալներով։
Աշխարհագրություն
Բենթոն քաղաքը գտնվում է 32.30611°N, -86.8175°W (32.306248, -86.817551) ։
ԱՄՆ-ի մարդահամարի բյուրոյի համաձայն քաղաքը ունի 0,3 քառակուսի մղոն ընդհանուր տարածք, որից 0,3 քառակուսի մղոնը ցամաքն է և 0,04 քառակուսի մղոնը ջուրն է։
Պատմություն
1832 թվականին տեղակայված լինելով Ջեյմս Մաուլին պատկանող հողատարածքում՝ այն ի սկզբանե հայտնի էր որպես Մաուլի հողեր, նախքան այն վերանվանվեց և միավորվեց որպես Բենթոն 1843 թվականին ։ Քաղաքը ստացել է իր անվանումը Թոմաս Հարթ Բենթոնի պատվին, այնուհետև ԱՄՆ-ի Միսսուրի նահանգի սենատորի պատվին, ով ծառայել էր գեներալ Էնդրյու Ջեքսոնի Քրիքի քարոզարշավում։ Շոգենավերի դարաշրջանում այն Ալաբամա գետի երկայնքով խոշոր առևտրային կանգառ էր։
Մաուլի որդին՝ Էդվարդը, 1855 թվականին աճուրդի հանեց լոտերը, որոնք ներառված էին քաղաքի մեջ։ Ամենավաղ տարիներին ցանկացած բնակչության թվաքանակը վերադարձվել էր ԱՄՆ-ի մարդահամարի կողմից տարածքի համար (ներքևի շրջանի մարդաքանակով) 1870 թվականին, երբ Բենթոն տեղամասը (այնուհետև Լաունդես շրջանի տաս ստորաբաժանումներից մեկը) վերադարձրել է 2,627 բնակիչ, որի մեծամասնությունը նոր ազատագրված սևեր էին ։
1880 թվականին Լաունդես շրջանը բաժանվել է ավելի քան 20 տեղամասերի և Բենթոն տեղամասը նվազեց1,094 բնակչով ։ 1890 թվականին այն նվազել է 994-ով և առաջին անգամ Բենթոն քաղաքը զեկուցվել է առանձին 265 բնակչությամբ ։
Բենթոնի միավորումը դադարեցվեց կարճ ժամանակով (քաղաքը 1900 թվականին առանձին բնակչություն չի հաղորդել) և երթուղային անցում կատարելով, որին հաջորդում էր սևամորթ բնակչության մեծ թվաքանակի արտագաղթը, այն չափով անկում ապրեց։ 1900 թվականից մինչև 1950 թվականը Բենթոն տեղամասը 1,049-ից կկրճատվի մինչև 409-ի (նույն 1880 բնակչությունը), նախքան բոլոր վարչական շրջանները վերացվեցին և վերաբնակեցվեցին մարդահամարի բաժանմունքների։
1964 թվականին Բենթոնը վերամիավորվել է՝ զեկուցելով 115 բնակիչ 1970 թվականի մարդահամարի տվյալներով։ 1990 թվականի դրությամբ այն նվազել է 50 բնակչով և անփոփոխ է մնացել մինչև 2010 թվականը։ Լաունդես շրջանի յոթ միացված համայնքներից զատ՝ այն միայն երկուսից մեկն է սպիտակների մեծամասնությամբ (2000 թվական և 2010 թվական),  իսկ մյուսը՝ Լոնդեսբորոն է։ Այն նաև ամենափոքր միացված համայնքներից մեկն է նահանգում։
Ալաբամա նահանգի Բենթոն քաղաքը կարող է շփոթվել ժառանգական հետազոտության մեջ Ալաբամայի Քալհուն շրջանի հետ, որը հայտնի է որպես Բենթոն շրջան 1832-ից մինչև 1858 թվականները և որը ի սկզբանե անվանվել է սենատոր Բենթոնի պատվին, բայց վերանվանվել է նրա անհանդուրժողական քաղաքական հայացքների (Ալաբամայում) պատճառով1858 թվականների վերջերին։
Բնակչություն
Կային 18 տնային տնտեսություն, որից 38.9%-ը ունեն 18 տարեկան երեխաներ, ովքեր ապրում էին իրենց հետ, 72.2%-ը իրար հետ ապրող ամուսնացած զույգեր էին, 5.6%-ը միայնակ տնային տնտեսուհիներ էին և 16.7%-ը՝ առանց ընտանիքի։ Բոլոր տնային տնտեսությունների 16.7% -ը կազմված էին անհատներից, և ոչ ոք չուներ միայնակ ապրող, որը 65 տարեկան էր կամ ավելի։ Տնային տնտեսության միջին չափը 2.61 էր և ընտանիքների միջին չափը՝ 2.87:
Քաղաքում բնակչության 29.8%-ը 18 տարիքի էին, 34.0%-ը՝ 25-ից 44 տարիքի, 19.1%-ը՝ 45-ից 64, և 17.0%-ը՝ 65 կամ բարձր տարիքի։ Միջին տարիքը 41 է։ Յուրաքանչյուր 100 կանաց համար կային 123.8 տղամարդիկ։ Յուրաքանչյուր 18 և բարձր տարեկան կանանց համար կային 135.7 տղամարդիկ։
Քաղաքում տնային տնտեսության միջին եկամուտը կազմում էր $90,000 և ընտանիքի համար միջին եկամուտը՝ $92,113։ Տղամարդիկ ունեին $41,250 միջին եկամուտ, իսկ կանայք՝ $26,875։ Քաղաքի մեկ շնչի հաշվով եկամուտը կազմել էր $28,035։ Ընտանիքների 7.7%-ը և բնակչության 7.5%-ը աղքատության գծից ցածր ապրողներն էին, իրենց մեջ ներառող 14.3% 18 տարեկաններից ցածր և 64 տարեկաններից բարձր։
Քառասուն նահատակների եկեղեցի
Քառասուն նահատակների եկեղեցի (църква «Св. Четиридесет мъченици»), միջնադարյան ուղղափառ եկեղեցի Բուլղարիայի Վելիկո Տիռնովո քաղաքում։ Կառուցվել է 1230 թվականին։
Նկարագրություն
Վեց սյուներով բազիլիկ է։ Ունի երեք աբսիդ և նեղ գավիթ արևմուտքից։ Եկեղեցու ինտերիերը ծածկվել է որմնանկարներով` նկարված հավանաբար 1230 թվականին։ Արևմտյան կողմում մի քանի արտաքին զարդարանք է պահպանվել` բացահայտելով ավանդական կամարներ և գունավոր փոքրիկ խեցե ափսեներ` ագուցված պատի մեջ։ Պարզ չէ, թե եկեղեցին ունի արդյոք արտաքին պատերին արված որմնանկարներ։
Բուլղարական մի քանի կայսրությունների շատ նշանակալի պատմական գրառումներ պահվում են եկեղեցում (ներառյալ Օմուրթագի սյուները, Իվան Ասեն II-ի սյուները և սահման սյուները Ռոդոստոյից Կրում խանի ժամանակաշրջանից)։ Կրում խանի և Օմուրթագի սյուների գրառումները կատարված են հունարեն լեզվով։ Օմուրթագի գրառումները Դանուբի վրա կառուցված նոր շքեղ պալատի մասին են, որի տեղն անհայտ է։ Գրառումների երկրորդ մասը ժառանգություն է թողնվել նոր սերնդին, որպեսզի հիշեն Օմուրթագի գործերը։ Այս սյուները տեղադրված են եկեղեցում Իվան Ասեն II-ի կողմից` որպես հարգանքի տուրք նրա հզոր նախնիներին։
Պատմություն
Եկեղեցին նվիրված է Սեբաստիայի քառասուն նահատակներին և կառուցվել ու նկարազարդվել է Բուլղարիայի ցար Իվան Ասեն II-ի պատվին Կլոկոտնիցայի մոտ 1230 թվականի մարտի 9-ին Թեոդոր Դուկասի ղեկավարությամբ Էպիրոսի բռնապետի դեմ տարած հաղթանակի առթիվ։ Ճակատամարտը տեղի է ունեցել Քառասուն սուրբ նահատակների տոնի օրը։ Իվան II Ասենի օրոք եկեղեցին եղել է Մեծ Լավրի գլխավոր եկեղեցին, գտնվել է Ցարեվեցի ստորոտին` Յանտրա գետի ձախ ափին։
Արտաքին հղումներ
Կատեգորիա:Բուլղարիայի Արևելյան ուղղափառ եկեղեցիներ Կատեգորիա:1230 թվականի շինություններ Կատեգորիա:Բուլղարական Արևելյան ուղղափառ եկեղեցիններ Մեծ Տարնովոյում Քառասուն նահատակներ Քառասուն նահատակներ
Մեստա
Մեստա (հազվադեպ՝ Նեստոս, Места, Νέστος), գետ Բուլղարիայում ու Հունաստանում ։ Թափվում է Էգեյան ծով։
Մեստան սկիզբ է առնում Բուլղարիայի հարավ-արևմուտքում՝ Ռիլայի լեռներում, որտեղ միախառնվում են Չերնա Մեստա ու Բյալա Մեստա գետերը։ 126 կմ հոսում է Բուլղարիայի տարածքով, 104 կմ՝ Հունաստանի Մակեդոնիա ու Թրակիա տարածաշրջաններով։ Էգեյան ծով է թափվում Թասոս կղզու մոտ։
Մեստայի ամենամեծ վտակը Դոսպատ գետն է։
Չերնա Մեստա ու Բյալա Մեստա գետերի միախառնման վայրում ջրի ծախսը կազմում է 14,62 մ³/վ, Խաջիդիմովո շրջանում՝ շուրջ 29,85 մ³/վ, Բուլղարիայի ու Հունաստանի սահմանի մոտ՝ շուրջ 32 մ³/վ։
2007 թվականին հայտարարվել է հատուկ պահպանվող տարածք ։
Արտաքին հղումներ
Կատեգորիա:Բուլղարիայի գետեր Կատեգորիա:Հունաստանի գետեր Կատեգորիա:Եվրոպայի գետեր
Յաննիկ Ֆեռեյրա Կառասկո
Յաննիկ Ֆեռեյրա Կառասկո (Yannick Ferreira Carrasco, ծնվ. սեպտեմբերի 4, 1993, Բրյուսել), բելգիացի ֆուտբոլիստ, «Ատլետիկո Մադրիդ» ֆուտբոլային ակումբի և Բելգիայի ազգային հավաքականի կիսապաշտպան։
Կարիերա
Բելգիական «Բեերսհոտ» ֆուտբոլային ակումբի սան։ Արդյունքում՝ Քևին դե Բրույնեի հետ մեկտեղ սովորել է «Գենկ» ֆուտբոլային ակումբի ակադեմիայում։ 2010 թվականին 17 տարեկանում միացել է «Մոնակո (ֆուտբոլային ակումբ)» ակումբի երիտասարդական համակարգին։
2012 թվականի հունիսի 30-ին կայացել է նրա պրոֆեսիոնալ դեբյուտը՝ որպես «Մոնակոյի» ֆուտբոլիստ։ Ակումբի հետ միասին Յաննիկը հասել է մեծ հաջողությունների՝ հաղթելով Երկրորդ ֆրանսիական լիգայում։
2013 թվականի օգոստոսի 10-ին Ֆերեիրան դեբյուտել է Ֆրանսիայի ֆուտբոլի առաջնությունում՝ «Բորդո» ակումբի դեմ ընկերական հանդիպման ժամանակ, որն ավարտվել հօգուտ «մոնեգացիների» (0-2)։
2015 թվականի հուլիսի 10-ին տեղափոխվել է Ատլետիկո Մադրիդ (20 միլիոն եվրոյի դիմաց)։
Նվաճումներ
«Մոնակո (ֆուտբոլային ակումբ)»
Արտաքին հղումներ
Կատեգորիա:Բելգիացի ֆուտբոլիստներ Կատեգորիա:Ատլետիկո Մադրիդի ֆուտբոլիստներ Կատեգորիա:Բելգիայի հավաքականի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Հայաստանի պետական ջազ նվագախումբ
Հայաստանի պետական ջազ նվագախումբ, Հայաստանում գործող նվագախումբ, գեղարվեստական ղեկավար և դիրիժոր՝ Արմեն Հյուսնունց։
Հայաստանի պետական ջազ նվագախումբը համագործակցում է Հայաստանի և աշխարհի մենակատարների հետ։ Նվագախումբը պահպանում և ներկայացնում է ջազային մեծ ժառանգությունն ու միշտ անդրադառնում նոր հեղինակներին։
Պատմություն
Հայաստանի պետական ջազ նվագախումբը հիմնադրվել է 1938 թվականին ։ Հիմնադրման օրից նվագախումբը ղեկավարել է թավջութակահար, երգահան, կոմպոզիտոր Արտեմի Այվազյանը ։ Այդ տարիներին նվագախումբը բազմիցս ելույթներով հանդես է եկել խորհրդային մի շարք քաղաքներում։
Երկրորդ համաշխարհային պատերազմի տարիներին նվագախումբը ելույթներ է ունեցել ռազմաճակատի ողջ երկայնքով։ Այվազյանի ղեկավարությամբ նվագախմբի կազմում ընդգրկված էին այնպիսի երաժիշտներ, ինչպիսիք են՝ Ցոլակ Վարդազարյանը (շեփոր), Միքայել Խաչատրյանը (շեփոր) և Հայաստանում ջազային հարվածային դպրոցի հիմնադիր Ռոբերտ Յոլչյանը։
1956 թվականից՝ շուրջ 36 տարի, նվագախմբը ղեկավարել է դաշնակահար, կոմպոզիտոր Կոնստանտին Օրբելյանը։ Նվագախմբի համերգային գործունեությունը շարունակվել է ՝ ընդլայնելով իր աշխարհագրությունը՝ Թունիս, Լեհաստան, Գերմանիա, Ֆրանսիա, Լիբանան, Սիրիա։ 1975 թվականին նվագախումբը հյուրախաղերով մեկնել է Ամերիկայի Միացյալ Նահանգներ։
1992 թվականին նվագախմբը դադարեցնում է իր գործունեությունը՝ պայմանավորված Հայաստանում ճգնաժամային, ծանր սոցիալական և պատերազմական դրությամբ։
1997 նվագախումբը վերսկսում է իր գործունեությեունը դաշնակահար, գործիքավորող և կոմպոզիտոր Արմեն Մարտիրոսյանի ղեկավարությամբ։
Վերաբացված նվագախումբը համալրում է իր նվագացանկը նոր, ժամանակակից գործիքավորումներով և ստեղծագործություններով։ Նվագախումբը կարճ ժամանակում արժանանում է մի քանի միջազգային երաժշտական մրցանակների, ձայնագրում է 3 ձայնապնակ և  հյուրախաղերով բազմիցս հանդես է եկել Լոս Անջելեսում և Մոսկվայում ։ 2010 թվականին նվագախմբի գեղարվեստական ղեկավարի դիրքը ստանձնում է սաքսոֆոնահար, գործիքավորող և կոմպոզիտոր Արմեն Հյուսնունցը, որը նվագել է նվագախմբի կազմում 1988 թվականից Կոնստանտին Օրբելյանի ղեկավարությամբ և վերաբացումից հետո էլ հանդիսանում է նվագախմբի մենակատար և երաժշտական ղեկավարը։ Վերջին տարիներին նվագախմբի նվագացանկը բազմապատկվել է՝ համաշխարհային ջազային երաժշտության նմուշներով և 80-ամյա հայկական ջազը ներկայացնող հեղինակային ստեղծագործություններով։
Ծրագրեր
Հայաստանի պետական ջազ նվագախումբն իրականացնում է կրթական ծրագրեր, որոնք նպաստում են հայկական փողային նվագարանների դպրոցի զարգացմանը, նվագախմբային արվեստի տիրապետմանն ու ունկնդիր երաժիշտ կապի ամրացմանը։
Վերջին տարիներին նվագախումբը ելույթներ է ունեցել Ռուսաստանում Բելառուսում, ԱՄԷ-ում, Կանադայում, Ֆրանսիայում, Լատվիայում, Լիտվայում։
Համագործակցություններ
Նվագախմբի հետ ելույթներով հանդես են եկել այնպիսի միջազգային ճանաչում վայելող մենակատարներ, ինչպիսիք են՝ Դի Դի Բրիջուոթերը, Արթուրո Սանդովալը, Ադամ Ռապան , Չիկո Ֆրիմանը , Ջոն Մարշալը , Ջեմմի Դևիսը , Շերոն Կլարկը , Մայքլ Մեյոն, Հյուբերտ Թաբսը, Ռոնալդ Բեյքերը , Իգոր Բուտմանը, Արտո Թունջբոյաջյանը, Մարիամ Մերաբովան, Տիգրան Համասյանը, Սերգեյ Մանուկյանը և այլն ։
Արտաքին հղումներ
Կատեգորիա:Նվագախմբեր Կատեգորիա:Հայաստանի պետական ջազ նվագախումբ
Յանգ Դրո
Դուան Մոնթրել Հարթ (D'Juan Montrel Hart, ), ամերիկացի ռեփեր, ով ավելի հայտնի է Յանգ Դրո (Young Dro) բեմական կեղծանվամբ։ 2001 թվականին իր դեբյուտային «I Got That Dro» ալբոմը թողարկելուց հետո, 2004 թվականին Դրոն ստորագրեց պայմանագիր ռեփեր T.I.-ի Grand Hustle Records ձայնագրման լեյբլի հետ և դարձավ դրա անդամ ։ 2006 թվականին թողարկվեց նրա «Best Thang Smokin'» անվանումը կրող երկրորդ ալբոմը , որը զբաղեցրեց երրորդ հորիզոնականը Billboard 200 հիթ շքերթում և իր երգացանկում ընդգրկում էր «Shoulder Lean» հիթ դարձած երգը ։ 2013 թվականին Դրոն թողարկեց իր «High Times» կոչվող երրորդ ալբոմը , իսկ 2015 թվականին չորրորդը՝ «Da Reality Show»-ն ։
Արտաքին հղումներ
Կատեգորիա:Ամերիկացի ռեփերներ Կատեգորիա:21-րդ դարի ամերիկացի ռեփերներ Կատեգորիա:Բեմական կեղծանուններ
Ֆելիսիեն Ռոպս
Ֆելիսիեն Ռոպս (Félicien Rops, ), բելգիացի նկարիչ-սիմվոլիստ։
Կենսագրություն
Ռոպսը ծնվել է Նամյուրում Սոֆի Մոբայլի և Նիկոլաս Ռոպսի ընտանիքում ։ Տեղական ակադեմիայում գեղարվեստական վերապատրաստումներ անցնելուց հետո 20 տարեկան հասակում տեղափոխվել է Բրյուսել և որոշ ժամանակ ուսանել Բրյուսելի համալսարանում ։ Հետագայում սովորել է Սենտ Լյուկ ակադեմիայում, ստեղծել է երգիծական վիմագրություններ, որոնք տպագրվել են ուսանողական Le Crocodile ամսագրում։ Այս և մինչև 1862 թվականը Uylenspiegel ամսագրին նվիրաբերած գործերով նա հայտնի է դարձել որպես ծաղրանկարիչ ։
1857 թվականին Ռոպսն ամուսնացել է Շառլոտ Պոլե դե Ֆավոյի հետ, ունեցել են երկու երեխա՝ Պոլը և Ջուլիետը (վերջինս մահացել է երեխա հասակում) ։ Շառլ դը Կոստերի, Շառլ Բոդլերի գրքերի համար ստեղծել է օֆորտ նկարազարդումներ։ 1862 թվականին մեկնել է Փարիզ, որտեղ հանդիպել է օֆորտի վարպետներ Ֆելիքս Բրաքմոնին և Ժյուլ Ֆերդինանտ Ժաքմարին։ 1865 թվականից թողել է օֆորտով զբաղվելու գործունեությունը և դարձել է փորագրման տեխնիկայի վարպետ ։
Շառլ Բոդլերին Ռոպսը հանդիպել է գրողի կյանքի վերջին շրջանում 1864 թվականին և նա մեծ ազդեցություն է թողել նկարչի վրա ։ Ռոպսը ստեղծել է Բոդլերի Les Épaves ստեղծագործության ճակատանկարը։ Ռոպսի և Բոդլերի ընկերությամբ և արվեստի գործերով հիացել են այնպիսի գրողներ, ինչպիսիք են Թեոֆիլ Գոթիեն, Ալֆրեդ դը Մյուսեն, Ստեֆան Մալարմեն, Ժյուլ Ամեդե Բարդե դ՛Օռեվիլին, Ժոզեֆ Պելադանը։ Նա սերտորեն կապված էր սիմվոլիզմին և անկումային արվեստին։
Դժբախտ ամուսնությունից հետո Ռոպսը 1874 թվականին տեղափոխվել է Փարիզ, որտեղ ապրել է Լեոնտին և Օրելի Դյուլուք քույրերի հետ, Լեոնտինից ունեցել է մեկ աղջիկ՝ Կլարը , ով ամուսնացել է բելգիացի գրող Էժեն Դեմոլդերի հետ։
Ռոպսը համարվում է Բրյուսելի գեղարվեստի ազատ ընկերության (Société Libre des Beaux-Arts of Brussels, 1868–1876) և «20-ականները» (Les XX, ձևավորվել է 1883 թվականին) հիմնադիրներից։ 1892 թվականին Ռոպսի տեսողությունը վատացել է, սակայն մինչև կյանքի վերջը նա պահել է կապը գրական ընկերությունների հետ։
Ֆելիսիեն Ռոպսը եղել է մասոն և անդամակցել է Բելգիայի մեծ արևելք մասոնական օթյակին ։
Ինչպես այն հեղինակների գործերում, որոնք նկարազարդել է Ռոպսը, այնպես էլ իր կտավներում, միախառված են մարդու սեռական կյանքը, մահը և սատանայական պատկերները։ Ըստ Էդիտ Հոֆմանի՝ Ռոպսի ստեղծագործությունների «էրոտիկ կամ պոռնոգրաֆիկ» բնույթը պայմանավորված է «գավառական նկարչի վրա թողած փարիզյան առաջին տպավորություններով» ։
Ռոպսը հաճախ զուգորդել է օֆորտային տեխնիկան մեցցո-տինտո, ակվատինտա տեխնիկաներով, որը քիչ արվեստագետներ են կիրառում։ Նրա օֆորտները մեծ ազդեցություն են թողել բազմաթիվ երիտասարդ արվեստագետների վրա, այդ թվում սիմվոլիստներ Էդուարդ Մունքի, Մաքս Կլինգերի վրա ։
«Ճշմարտություն (verite)» ստեղծագործությունը գտնվում է Հայաստանի ազգային պատկերասրահի ֆոնդապահոցում ։
Արտաքին հղումներ
Կատեգորիա:Բելգիացի նկարիչներ Կատեգորիա:Սիմվոլիստ նկարիչներ Կատեգորիա:Բելգիացի գրաֆիկներ
Կուրտաու
Կուրտաու (Courtaoult), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 76 մարդ, բնակչության խտությունը` 9.09 մարդ/կմ²։ Բնակավայրը զբաղեցնում է 8.36 կմ² տարածք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 46 աշխատունակ (15-64 տարեկան) բնակիչ, որոնցից ակտիվ էին 36-ը, իսկ ոչ ակտիվները` 10։ Ակտիվության ցուցանիշը կազմում է 78,3 %։ 36 աշխատունակ մարդկանցից աշխատել է 32 անձ (17 տղամարդ և 15 կին)։ Գործազուրկ են եղել 4 անձ (3 տղամարդ և 1 կին)։ 10 անաշխատունակներից 0-ը եղել են աշակերտներ կամ ուսանողներ, 7-ը` թոշակառուներ, իսկ 3-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բեսթ Սոլյուշնս
Բեսթ Սոլյուշնս
«Բեսթ Սոլյուշնս» փաստաբանական և հաշտարարական գրասենյակը մատուցում է իրավաբանական և հաշտարարական ծառայություններ ֆիզիկական և իրավաբանական անձանց, իրականացնում է ինչպես մշտական հիմունքներով ընթացիկ իրավաբանական սպասարկում, այնպես էլ որոշակի գործերով իրավաբանական ծառայությունների տրամադրում։
Ծառայություններ
Գրասենյակը իրականացնում է ինչպես մշտական հիմունքներով ընթացիկ իրավաբանական սպասարկում, այնպես էլ որոշակի գործերով իրավաբանական ծառայությունների տրամադրում։ Գրասենյակը մասնագիտացված է պարտքերի հավաքագրման, կորպորատիվ, աշխատանքային, պայմանագրային, ամուսնաընտանեկան, սեփականության, ժառանգության, վարչական իրավունքի ոլորտներում, դատական ներկայացուցչության և հաշտարարության մեջ։
Մասնագետներ
Ծառայությունները մատուցվում են Վահե Աստվածատրյանի և Աստղիկ Անտոնյանի կողմից կամ վերջիններիս անմիջական հսկողության ներքո։ Վերջիններս հանդիսանում են քաղաքացիաիրավական և վարչաիրավական հարցերով փորձառու հմուտ իրավաբաններ, նաև հանդիսանում են ՀՀ փաստաբանների պալատի անդամներ ( փաստաբաններ) և Արդարադատության նախարարության և Լոնդոնյան Վեճերի այլընտրանքային լուծման կենտրոնի՝ CEDR-ի ( Centre for Effective Dispute Resolution ) կողմից որակավորված արտոնագրված հաշտարարներ։
Արտաքին հղումներ
Կատեգորիա:Հայաստանի տնտեսություն
Հավլաբար
Հավլաբար (ავლაბარი [ավլաբարի]), նախկին «26 կոմիսարներ» (26 კომისარი), Թբիլիսիի հնագույն թաղամասերից մեկը։ Հավլաբարի 19-րդ դարի վերջի կյանքը լավ է պատկերված Ավքսենտի Ցագարելիի «Խանումա» պիեսում։ Թաղամասի ճշգրիտ տարիքը հայտնի չէ, սակայն վերջինիս մասին հիշատակումները առկա են ավելի քան 300 տարի առաջ։
Հավլաբարը մտնում է Իսանի Սամգորի վարչական կառուցվածքում, ինչպես նաև մասամբ մաս է կազմում Հին Թբիլիսիի վարչական շրջանի։ Հավլաբարը կապող օղակ է Իսանի Սամգորի շրջանի և Թբիլիսիի կենտրոնական շրջանների միջև։ Անցյալում այն Վրաստանի հայ մտավորականության կենտրոնն էր ։
Տեսարժան վայրեր
Հայկական թատրոն, հին հայկական եկեղեցի, ժամանակակից վրաց ուղղափառ Ծմինդա Սամեբա եկեղեցի (Սուրբ Երրորդություն) (կառուցված է 1936 թվականին ոչնչացված Խոջիվանքի հին հայկական գերեզմանատան տարածքում), հայտնի հայ գրողների պանթեոն (օրինակ Հովհաննես Թումանյան և Րաֆֆի), Վրաստանի նախագահի նստավայր։
Տարածքում կա նաև հայկական դպրոց, «Հավլաբար» մետրո կայարան, կենտրոնական մայրուղում՝ շատրվան, Հավլաբարի այգին, պետական դպրոց։
Խորհրդային ժամանակներում այստեղ էր տեղակայված Հավլաբարի տպագրության թանգարանը։
Ծանոթագրություններ
Կատեգորիա:Թբիլիսիի շրջաններ Կատեգորիա:Հայերը Թբիլիսիում
Անգլոման
Անգլոմանն (, «անգլիացի» և φίλος, philos, «ընկեր») այն մարդն է, որը հիանում է Անգլիայով, նրա մարդկանցով և մշակույթով։ Անգլոմանիան արտահայտվում է նաև անգլերենի նկատմամբ խանդավառությամբ, և քանի որ անգլերենը լայն տարածում ունի Անգլիայից դուրս, այն դուրս է եկել անգլիական մշակույթի շրջանակներից։ Հականիշն է անգլոֆոբիան։
«Անգլոման» բառն առաջին անգամ 1864 թվականին հրատարակել է Չարլզ Դիքենսն իր «Ամբողջ տարին» գրական ամսագրում՝ երբ նկարագրում էր Revue des deux Mondes (Երկու աշխարհների վերանայում) ֆրանսիական ամսագիրը որպես «զարգացած և փոքր-ինչ «անգլոման» հրատարակություն» ։
Հազվադեպ օգտագործվում է նաև «բրիտոֆիլ» տերմինը։
Նկարագրություն
Որոշ դեպքերում «անգլոմանիա» տերմինը ներկայացնում է անհատի գնահատանքը Անգլիայի պատմության և ավանդական անգլիական մշակույթի հանդեպ(օր.՝ Ուիլյամ Շեքսպիր, Ջեյն Օսթին, Սեմյուել Ջոնսոն)։ Անգլոմանիան կարող է բնութագրվել նաև որպես սեր բրիտանական միապետության, կառավարման համակարգի և հաստատությունների նկատմամբ։ Անգլոմանները բավականություն են ստանում անգլիական ֆիլմերից, հեռուստահաղորդումներից, կատակերգություններից, գրքերից, ամսագրերից, ավանդույթներից (օր.՝ բրիտանական Սուրբ ծննդյան ճաշ), ավտոմեքենաներից։ Սիրում են անգլիացի դերասաններին, մոդելավորողներին, երաժիշտներին։
Անգլոմաններն օգտագործում են բրիտանական անգլերենի ուղղագրություն՝ ամերիկյանի փոխարեն (օր.՝ colour color-ի, centre center-ի, traveller traveler-ի փոխարեն)։ Վերջին շրջանում Միացյալ Նահանգներում աճել է բրիտանական անգլերենի արտահայտությունների կիրառումը առօրյա խոսակցություններում և լուրերի թողարկումներում ։ Այդ միտումը, թյուրիմացությունը և ամերիկացիների կողմից այդ արտահայտությունների չարաշահումը դարձել է թե՛ ամերիկյան, թե՛ անգլիական լրատվամիջոցների հետաքրքրության առարկա։ Միտումը հատկապես վառ է արտահայտված Միացյալ Նահանգների հյուսիսարևելյան շրջանում։
Տարածում
18-րդ դարում Եվրոպայում ու Ռուսաստանում և 19-րդ դարի սկզբին Ֆրանսիայում անգլոմանիան համարվում էր նշանավոր էլիտար երևույթ։ Անգլոմանների թվին էին դասվում որոշ ազդեցիկ քաղաքական գործիչներ, դիվանագիտական կորպուսի ներկայացուցիչներ։ Անգլոմանիայի գաղափարները բավականին տարածված էին նաև ռուսական նավատորմում։
Ղարաբաղյան ազատագրական պատերազմ հանրագիտարան
Ղարաբաղյան ազատագրական պատերազմ հանրագիտարանը «Հայկական Հանրագիտարան» հրատարակչության կողմից հրատարակված հանրագիտարան, որը ներկայացնում է Արցախյան ազատամարտի ռազմական գործողությունների ու ճակատամարտերի, ընդհատակում ու թիկունքում գործած բազմաթիվ կազմակերպությունների, կամավորական ջոկատների, պաշտպանական շրջանների զորքերի ու զենքի տեսակների մասին։ Առանձին հոդվածներով ներկայացված են պատերազմի զորավարներն ու ղեկավարները, Հայաստանի Ազգային ու Արցախի հերոսները, ՀՀ և ԼՂՀ «Մարտական խաչ» շքանշանով պարգևատրվածները, ազգային ազատագրական պայքարի նվիրյալները, արցախյան հիմնահարցով զբաղվող հայրենի և արտասահմանյան պետական, հասարակական-քաղաքական գործիչները, ինչպես նաև միջազգային կազմակերպություններ, հանձնաժողովներ ու տարբեր խմբեր, որոնք զբաղվում են հիմնահարցի կարգավորմանը։
Հոդվածների մի մասը զետեղվել են նաև թեմատիկ ձևով, ինչպես օրինակ, «Բժիշկները Ղարաբաղյան ազատագրական պատերազմում», «Ուսանողները Ղարաբաղյան ազատագրական պատերազմում», «Կանայք Ղարաբաղյան ազատագրական պատերազմում», «Օդաչուները Ղարաբաղյան ազատագրական պատերազմում», «Ղարաբաղյան ազատագրական պատերազմի արտացոլումը գրականության մեջ» և այլն։ Առանձին հոդվածներով ներկայացվում են նաև Սումգայիթում, Կիրովաբադում, Բաքվում և այլուր հայերի հանդեպ Ադրբեջանի իրագործած ոճրագործությունները։
Կատեգորիա:Հայերեն հանրագիտարաններ Կատեգորիա:Հայերեն գրքեր Կատեգորիա:Գրքեր Հայաստանի պատմության մասին
Ալֆելդ (Միջին Ֆրանկոնիա)
Ալֆելդ  (Alfeld), կոմունա Գերմանիայում՝ Բավարիա երկրամասում՝ Նյուրնբերգ շրջանում։
Արտաքին հղումներ
Կատեգորիա:Գերմանիայի բնակավայրեր
Երեք որբ կատու (մուլտֆիլմ)
«Երեք որբ կատու» (Three Orphan Kittens), կարճամետրաժ մուլտֆիլմ, Silly Symphonies սերիաներից մեկը՝ ստեղծված 1935 թվականին Ուոլթ Դիսնեյ ընկերությունում։ 1935 թվականին մուլտֆիլմը ստանում է Օսկար մրցանակ որպես լավագույն անիմացիոն կարճամետրաժ ֆիլմ ։ 1936 թվականին թողարկվում է այդ մուլտֆիլմի շարունակությունը` More kittens անունով ։
Սյուժե
Մուլտֆիլմը երեք կատուների (սև, նարնջագույն, մոխրագույն) մասին է և ներկայացնում է նրանց արկածները։ Երեք կատուները հայտնվում են դրսում՝ ձյան մեջ։ Շուտով մոտակայքում նկատում են մի տուն, որտեղ կարող են ապաստանել։ Մտնում են խոհանոց և սկսում են խաղալ՝ մինչ աֆրոամերիկացի սպասուհին կավարտեր ճաշ եփելը։ Ֆիլմի գլխավոր կերպարներից մեկը սև կատուն է։ Նա վազելով մի փետուրի հետևից՝ կանգ է առնում դաշնամուրի առջև։ Սկսում է խաղալ դաշնամուրի տակ ընկած փետուրով և հանկարծ, փետուրը սեղմվելով դաշնամուրի ստեղներին, միացնում է այն. դաշնամուրն սկսում է նվագել կոմպոզիտոր Զեզ Քոնֆրիի "Kitten On The Keys" երգը (1921)։ Մյուս երկու կատուները միանում են նրան և սկսում են խաղալ դաշնամուրի շուրջը։ Երբ նորահայտ դաշնամուրն ավարտում է իր երգը, տնից դուրս գալու ժամանակ կատուներին նկատում է տան սպասուհին։ Երբ նա ցանկանում էր կատուներին դուրս անել տնից, հայտնվում է մի փոքրիկ աղջիկ (հավանաբար Նենսին), որն էլ որոշում է պահել կատուներին։
Ստեղծում
Ֆիլմը Դիսնեի թողարկած Silly Symphonies սերիալի մի սերիա է։ Այդ ժամանակ, Ուոլթ Դիսնեյ ընկերությունը բարդ տեսարաններով լիամետրաժ մուլտֆիլմ նկարահանելու փորձ չուներ, և Silly Symphones-ը դառնում է մի փորձադաշտ, որտեղ ապագա «Սպիտակաձյունիկը և յոթ թզուկները» մուլտֆիլմի ստեղծման համար կիրառվում է տեխնիկայի տարբեր հնարներ ։ Այսպիսով, այս ֆիլմերը ուշադրությունը կենտրոնացնում են հերոսների վրա, որոնք շատ սրամիտ են և նրանցում չկան զարգացող գործողություններ ։ Ռեժիսորը եղել է Դավիթ Հենդը, որը հետագայում նկարահանել է Քեն Անդերսոնի կողմից անիմացված Snow White ֆիլմը։ Ինչպես 1932 թվականից հետո ստեղծված մյուս բոլոր մուլտֆիլմերը, այն ևս գունավոր է։ ՄուլտՖիլմը հեղինակային իրավունք է ստացել 1935 թվականի նոյեմբերի 20-ին, թողարկումից գրեթե մեկ ամիս անց ։
Թողարկում
Մուլտֆիլմն առաջին անգամ թողարկվել է 1935 թվականի հոկտեմբերի 26-ին Ամերիկայի միացյալ նահանգներում:1937 թվականին օսկարի մրցանակակիր մյուս չորս ֆիլմերի հետ վերաթողարկվել է Academy Award Review of Walt Disney Cartoons-ի շարքում, որից հետո մինչև 1993 թվականը չի թողարկվել, ավելի ուշ հայտնվեց Դիսնեյի օսկարակիր ֆիլմերի տեսաերիզում How the Best Was Won անունով ։ Այն Father Noah's Ark և The Practical Pig ֆիլմերի հետ ձայնագրվում է VHS- ֆորմատի տեսաերիզի վրա։ 2006 թվականին վերաթողարկվում է Walt Disney Treasures ալբոմում։
Ավելի ուշ թողարկումներ
1950-1960-ական թվականներին մինչև հեռուստատեսությամբ տարածելը Դիսնեյը խմբագրում է իր մուլտֆիլմերը և այդ տեսարանը հանվում է ։ Առանց խմբագրման մուլտֆիլմը ձայնագրվում է VHS ֆորմատի տեսաերիզի վրա, այնուհետև 2006 թվականին Silly Symphonies-ի թվային սկավառակի վրա։
Արտաքին հղումներ
Կատեգորիա:Ֆիլմեր կենդանիների մասին Կատեգորիա:Ամերիկյան ֆիլմեր Կատեգորիա:Մուլտֆիլմեր կատուների մասին Կատեգորիա:Անգլերեն ֆիլմեր Կատեգորիա:Ֆիլմեր որբերի մասին
Թել Առնի շրջան
Թել Առնի շրջան (ناحية تلعرن ) Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Ալ-Սաֆիրայի գավառի 5 շրջաններից մեկը։
Վարչական կենտրոնն է Թել Առն քաղաքը։ 2004 թվականի մարդահամարի տվյալներով շրջանը ունի 25000 բնակչություն ։
Ծանոթագրություններ
Կատեգորիա:Սիրիայի շրջաններ Կատեգորիա:Ալ-Սաֆիրայի գավառ
Պարբերություն (քիմիա)
Պարբերություն, քիմիական տարրերի պարբերական համակարգի շարքը, որտեղ ատոմները դասավորված են ըստ միջուկի լիցքի աճման և էլեկտրոններով արտաքին էլեկտրական թաղանթի լրացման։
Պարբերական համակարգը կազմված է յոթ պարբերություններից։ Առաջին պարբերությունում առկա է երկու քիմական տարր, իսկ երկրորդում և երրորդում՝ ութական։ Այս երեք պարբերությունները կոչվում են փոքր պարբերություններ։ Մյուս պարբերությունները, որոնցում առկա են 18 և ավելի տարրեր, կոչվում են մեծ պարբերություններ։ Պարբերության համարով որոշվում է տարրում էլեկտրոնային թաղանթների քանակը (էներգիական մակարդակներ)։
Յուրաքանչյուր պարբերություն (բացի առաջինից) սկսվում է ալկալիական մետաղով (Li, Nа, К, Rb, Cs, Fr) և ավարտվում ազնիվ գազով (Ne, Ar, Kr, Хе, Rn, Og), որին նախորդում է ոչ մետաղ։
Երկրորդ և երրորդ պարբերությունների տարրերի մոտ լրացվում են s- և р-ենթամակարդակները։ Փոքր պարբերությունների տարրերին բնորոշ է էլեկտրաբացասականության կտրուկ աճ միջուկի լիցքի աճմանը զուգընթաց, թուլանում են մետաղական և ուժեղանում ոչ մետաղական հատկությունները։